《赠杨德隽》
宋代·周孚

顷年闻子名，蹀躞天马驹。初疑但秦豪，岂料还鲁儒。

理当久骞但，术业谁不如。尚淹惠文冠，更读城旦书。

一语不相应，屡捋猛虎须。长松表寒林，信与萝茑殊。

尘埃堛胸次，一见气少苏。念子如孤云，漠漠天一隅。

肮脏固当尔，颠沛谁为扶。子看独鹤归，睢盱有群乌。

勉旃太行路，勿令摧子车。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。